Αριθ. C 23/2 Επίσημη Εφημερίδα των Ευρωπαϊκών Κοινοτήτων 30. 1. 89 
Γνωμοδότηση για την πρόταση απόφασης του Συμβουλίου για τη θέσπιση της δεύτερης φάσης του 
προγράμματος συνεργασίας μεταξύ των πανεπιστημίων και των επιχειρήσεων όσον αφορά την κατάρτιση 
στον τομέα της τεχνολογίας (COMETT Π)^) 
(89/C 23/02) 
Το Συμβούλιο αποφάσισε στις 9 Αυγούστου 1988, σύμφωνα με το άρθρο 198 της Συνθήκης για την 
ίδρυση της ΕΟΚ, να ζητήσει από την Οικονομική και Κοινωνική Επιτροπή γνωμοδότηση για την 
παραπάνω πρόταση απόφασης. 
Το τμήμα κοινωνικών, οικογενειακών, εκπαιδευτικών και πολιτισμικών θεμάτων, στο οποίο ανατέθηκε 
η προετοιμασία των σχετικών εργασιών, υιοθέτησε τη γνωμοδότηση του στις 10 Νοεμβρίου 1988 βάσει 
της εισηγητικής έκθεσης του κ. Nierhaus. 
Η ΟΚΕ κατά την 260ή σύνοδο ολομέλειας της (συνεδρίαση της 23ης Νοεμβρίου 1988) υιοθέτησε 
ομόφωνα την ακόλουθη γνωμοδότηση. 
1. Εισαγωγή και γενική τοποθέτηση 
1.1. Το Συμβούλιο ενέκρινε καταρχήν στις 24 Ιουλίου 1986 
το πρόγραμμα συνεργασίας μεταξύ των πανεπιστημίων και 
των παραγόντων της οικονομίας όσον αφορά την κατάρτιση 
και την επιμόρφωση στον τομέα της τεχνολογίας COMETT 
II για την περίοδο από 1η Ιανουαρίου 1989 έως 31 Δεκεμβρίου 
1989. Με την νέα πρόταση απόφασης του Συμβουλίου συνεχί­
ζονται οι στόχοι του COMETT Ι (1986-1989) και τίθεται το 
πρόγραμμα σε μία ευρύτερη οικονομική βάση. 
1.2. Η ΟΚΕ γνωμοδότησε για το πρόγραμμα αυτό στις 27 
Νοεμβρίου 1985. Καταρχήν, ενέκρινε το πρόγραμμα δράσης, 
επειδή θεωρήθηκε ότι το πρόγραμμα αυτό προσθέτει άλλο ένα 
ψηφάδι στην προσπάθεια της Κοινότητας να σταθεροποιήσει 
μακροπρόθεσμα την ανταγωνιστικότητα της στο παγκόσμιο 
εμπόριο με τη συνεργασία των κρατών μελών στον τομέα της 
τεχνολογίας. 
1.3. Η ΟΚΕ αποδίδει ακόμη μεγαλύτερη σημασία στην 
προκείμενη συνέχεια του προγράμματος με βάση τις έως 
σήμερα αποκτηθείσες εμπειρίες και τα βασικά πορίσματα που 
εξάγονται από αυτές, επειδή η έλλειψη υψηλά εξειδικευμένου 
προσωπικού στον τομέα των νέων τεχνολογιών και της εφαρ­
μογής τους καθίσταται σε όλους τους κλάδους της οικονομίας 
και της δημόσιας διοίκησης ολοένα και πιο αισθητή. 
Η ΟΚΕ τονίζει ιδιαίτερα την διαπίστωση της Επιτροπής, ότι 
η επιμόρφωση στον τομέα της τεχνολογίας και της εφαρμο­
γής της δεν είναι δυνατό να περιορισθεί μόνο στους τομείς 
της υψηλής τεχνολογίας. Επομένως επιδοκιμάζεται ο στόχος 
που επιδιώκεται κατά τη δεύτερη φάση, όπως και στο 
COMETT Ι, δηλαδή να ενταχθούν στο πρόγραμμα, εκτός από 
τους καθοριστικούς τομείς της υψηλής τεχνολογίας και πιο 
παραδοσιακοί βιομηχανικοί κλάδοι όπως η κλωστοϋφα­
ντουργία, η βιομηχανία χάλυβα και ειδών διατροφής, επειδή 
οι νέες τεχνολογίες προκαλούν, ειδικά στους τομείς αυτούς, 
σημαντικές διαδικασίες αναδιάρθρωσης οι οποίες για να αντι­
μετωπισθούν σε οικονομικό και κοινωνικό επίπεδο απαιτούν 
την ύπαρξη στελεχών και προσωπικού που να διαθέτουν εξαι­
ρετικά υψηλή ειδίκευση. 
(') ΕΕ αριθ. C 239 της 14. 9. 1988, σ. 3. 1.4. Η ΟΚΕ αναγνωρίζει τη σημαντική οικονομική διεύ­
ρυνση του προγράμματος COMETT II σε 250 εκατομμύρια 
ECU, έναντι των 45 εκατομμυρίων ECU που διατίθεντο για 
το COMETT Ι. Ωστόσο, λαμβανομένης υπόψη της σημασίας 
των στόχων του COMETT, και αυτό το οικονομικό πλαίσιο 
Ι θεωρείται ανεπαρκές, όπως εξάλλου έδειξε και ο μεγάλος 
αριθμός αιτήσεων που υποβλήθηκαν στα πλαίσια του 
COMETT Ι και δεν ικανοποιήθηκαν. 
2. Ειδικές παρατηρήσεις 
2.1. Η ΟΚΕ λαμβάνει γνώση του γεγονότος ότι επιβεβαιώ­
νεται η διαπίστωση της (βλ. γνωμοδότηση COMETT Ι) σύμ­
φωνα με την οποία οι διαδικασίες αναδιάρθρωσης που προ­
καλούν οι εξελίξεις στον τομέα των νέων τεχνολογιών θα 
έχουν επιπτώσεις με απρόβλεπτη πολυπλοκότητα σε όλους 
σχεδόν τους τομείς της οικονομικής και κοινωνικής ζωής. Οι 
πρώτες εμπειρίες που αποκτήθηκαν με το COMETT Ι δεί­
χνουν σαφώς ότι και η εξειδίκευση των ενδιαφερομένων στε­
λεχών, οικονομολόγων και επιστημόνων πρέπει να μελετηθεί 
και να αντιμετωπισθεί ολόπλευρα. Αυτό σημαίνει ότι: 
— εκτός από τη συμμετοχή πολλών βιομηχανικών κλάδων 
και τομέων θα πρέπει να συμπεριληφθούν στο πρόγραμμα 
με ευρύτατο τρόπο το εμπόριο, ο τομέας της παροχής 
υπηρεσιών και ακόμη και οι ειδικοί τομείς της υγείας, 
— θα ενθαρρύνονται φοιτητές και απόφοιτοι όχι μόνο των 
τεχνικών κλάδων των πανεπιστημίων. Ιδιαίτερη σημασία 
για μια από οικονομική και κοινωνική άποψη ανεκτή 
εισαγωγή των νέων τεχνολογιών και των συνεπειών τους 
έχει να διαθέτουν κατάλληλες γνώσεις και πρακτικές 
εμπειρίες οι οικονομολόγοι, νομικοί, κοινωνιολόγοι, και 
παιδαγωγοί, για τους οποίους διανοίγονται εν μέρει εντε­
λώς νέοι τομείς δραστηριότητας, 
— θα συμμετέχουν οι κοινωνικοί εταίροι, ώστε να γίνει πιο 
εμπεριστατωμένος ο κοινωνικός διάλογος σχετικά με την 
εισαγωγή νέων τεχνολογιών και οι επιπτώσεις τους στους 
εργαζομένους, βάσει τεκμηριωμένων γνώσεων και 
εμπειριών που αποκτήθηκαν σε κοινοτικό επίπεδο. Η 
ΟΚΕ επιδοκιμάζει ιδιαίτερα το γεγονός ότι υιοθετήθηκε η 
30. 1.89 Επίσημη Εφημερίδα των Ευρωπαϊκών Κοινοτήτων Αριθ. C 23/3 
πρόταση της, δηλαδή να προστεθούν στη συμβουλευτική 
Επιτροπή και δύο εκπρόσωποι των κοινωνικών εταίρων 
έστω και με συμβουλευτική ψήφο. 
2.2. Ένας σημαντικός νέος βιομηχανικός τομέας στον 
οποίο οι νέες τεχνολογίες αποκτούν αυξανόμενη σημασία, 
είναι κατά τη γνώμη της ΟΚΕ οι τεχνολογίες σχετικά με το 
περιβάλλον, οι οποίες καταλαμβάνουν σοβαρότερη θέση σε 
επίπεδο παγκόσμιας οικονομίας. Συνεπώς η ΟΚΕ προτείνει 
να δοθεί ιδιαίτερο βάρος στα προγράμματα που αφορούν τον 
τομέα αυτό, και κυρίως στα τμήματα Β και Γ του προγράμμα­
τος, διότι και αυτό θα συμβάλει στη σημαντική βελτίωση της 
ανταγωνιστικότητας της κοινοτικής οικονομίας στις διεθνείς 
αγορές. 
2.3. Η ΟΚΕ επισημαίνει ιδιαίτερα ότι το πρόγραμμα 
COMETT θα πρέπει να έχει σαν στόχο να συμβάλει, διαμέσου 
της ειδίκευσης στελεχών, στην βελτίωση της οικονομικής 
και κοινωνικής συνοχής κυρίως στα κράτη μέλη της νότιου 
Ευρώπης. 
2.4. Η ΟΚΕ τονίζει και πάλι με έμφαση τη σημασία που 
έχει η πληροφόρηση της ειδικής κοινής γνώμης για την 
αποτελεσματική εφαρμογή του προγράμματος. Η περιγραφή 
των στόχων, των προϋποθέσεων προώθησης και της διαδι­
κασίας υποβολής της σχετικής αίτησης θα πρέπει να διανε­
μηθεί, μεταφρασμένη σε όλες τις γλώσσες της Κοινότητας, 
διαμέσου των εθνικών συντονιστικών αρχών και των εθνικών 
επαγγελματικών ενώσεων. Η επιτυχία του προγράμματος 
COMETT εξαρτάται απόλυτα από τη σαφέστερη και πλη-
Βρυξέλλες, 23 Νοεμβρίου 1988. ρέστερη πληροφόρηση σχετικά με τις δυνατότητες πρόσβα­
σης και συμμετοχής. 
2.5. Το γεγονός ότι η συμμετοχή των μικρομεσαίων επιχει­
ρήσεων (ΜΜΕ) εξακολουθεί να είναι ανεπαρκής χρειάζεται 
να αποτελέσει αφορμή για την μελέτη ενός ελαστικότερου 
χειρισμού των όρων προώθησης, η οποία σε εξαιρετικές περι­
πτώσεις θα πρέπει να υπερβαίνει το 50%. Αυτό αφορά και 
την συμμετοχή μη κερδοσκοπικών οργανισμών στο 
πρόγραμμα. Και σ'αυτή την περίπτωση είναι απαραίτητη μια 
εντονότερη πληροφόρηση των ενδιαφερόμενων επιχειρή­
σεων και ιδρυμάτων. 
Άλλη μια δυνατότητα δραστηριοποίησης των ΜΜΕ και 
εντατικοποίησης της συμμετοχής τους στο πρόγραμμα, θα 
ήταν, όπως προτείνει και η Επιτροπή, η ενίσχυση της συνερ­
γασίας με τις ενδιαφερόμενες επαγγελματικές ενώσεις. 
2.6. Η ΟΚΕ επιδοκιμάζει το άνοιγμα των σχεδίων του 
προγράμματος και προς τους οργανισμούς από χώρες της 
Ευρωπαϊκής Ζώνης Ελεύθερων Συναλλαγών (ΕΖΕΣ). Κατά 
κανόνα θα πρέπει όμως να ληφθεί ως δεδομένο ότι οι πρόσθε­
τες δαπάνες που θα προκαλούσε η συμμετοχή τους επιβάλλε­
ται να επιβαρύνουν τους οργανισμούς αυτούς. 
2.7. Ιδιαίτερη προτεραιότητα θα πρέπει να δοθεί, σύμφωνα 
με τη γνώμη της ΟΚΕ, σε προγράμματα, οι στόχοι των οποίων 
συνδέονται άμεσα με την υλοποίηση της κοινής εσωτερικής 
αγοράς του 1992 και των κοινωνικών της πτυχών. 
Ο Πρόεδρος της 
Οικονομικής και Κοινωνικής Επιτροπής 
Alberto MASPRONE